



**Ministerul Mediului**

**Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUI SUCEAVA** |

# DECIZIA ETAPEI DE ÎNCADRARE

## Nr. din xx.xx.2019

Ca urmare a notificării adresate de **dna.** **VARVARA SILVIA –** cu domiciliul în municipiul Suceava, str. Luceafărului, nr. 11, E84, sc. C, ap. 20, județul Suceava, **privind planul / programul PLAN URBANISTIC ZONAL și Regulament de urbanism aferent, pentru ”Dezlipirea parcelei cadastrale nr. 7865 în opt parcele și construirea unui cartier de locuințe unifamiliale cu regim mic de înălțime și funcțiuni complementare locuirii și extinderea rețelelor de utiltăți tehnico-edilitare”** înmunicipiul Suceava, loc numit ”Saliște”, județul Suceava, înregistrată la APM Suceava cu nr. 11465/03.09.2019, în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe;*
* *OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;*
* *Ord. nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar;*
* *Ord. nr. 2387/2011 pentru modificarea Ord. nr. 1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România.*

**Agenţia Naţională pentru Protecţia Mediului**/**Agenţia pentru Protecţia Mediului Suceava**

* + ca urmare a consultării autorităţilor publice participante în cadrul şedinţei Comitetului Special Constituit din data de 20.08.2019, a completărilor depuse la documentaţie;
  + în conformitate cu prevederile art. 5 alin.3 pct.a şi a anexei nr.1 – Criterii pentru determinarea efectelor semnificative potenţiale asupra mediului dinH.G. 1076/2004 privind stabilirea procedurii de realizare a evaluării de mediu pentru planuri şi programe;
  + în prezenţa/lipsa comentariilor motivate din partea publicului interesat,

**decide:**

**Planul/programul PLAN URBANISTIC ZONAL și Regulament de urbanism aferent, pentru ”Dezlipirea parcelei cadastrale nr. 7865 în opt parcele și construirea unui cartier de locuințe unifamiliale cu regim mic de înălțime și funcțiuni complementare locuirii și extinderea rețelelor de utiltăți tehnico-edilitare”** în municipiul Suceava, loc numit ”Saliște”, județul Suceava, **titular VARVARA SILVIA –** cu domiciliul în județul Suceava, municipiul Suceava, str. Luceafărului, nr. 11, E84, sc. C, ap. 20, **nu necesită evaluare de mediu şi nu necesită evaluare adecvată şi se va supune adoptării fără aviz de mediu*.***

**Documentația tehnică se aprobă cu următoarele condiții:**

Prezenta decizie finală este valabilă pe toată perioada de valabilitate a PUZ-ului dacă nu intervin modificări ale acestuia.

Prezenta nu înlocuiește Acordul de mediu în vederea emiterii Autorizației de construire.

Este necesar obținerea avizului SGA.

**Caracteristicile și localizarea proiectului**

Suprafața de teren pe care se va amplasa și construi obiectivul propus se află în proprietatea beneficiarului, VARVARA SILVIA, folosința actuală a terenului fiind: „arabil” cu suprafața totala de 10000 mp, identic cu parcela nr. 7865 înscrisă în cartea funciară a UAT Municipiul Suceava.

**Vecinătăți:**

Nord – proprietăți private;

Sud – proprietate privată;

Est – teren aparținând domeniului public al primăriei Suceava;

Vest – drum de acces;

**1. Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

Beneficiarul, intenționează parcelarea terenului în vederea amplasării de locuințe, cu împrejmuirea terenului și racord la utilități.

**Indici urbanistici :**

**POT max = 50 % CUT max = 1,00**

Regim de înălțime: P+E+M

Suprafața construită: 1015,00 mp

Suprafata carosabilă pietonală și trotuare: 2614,00 mp

Suprafata spatii verzi: 6171,00 mp

Loc de joacă pentru copii 200,00 mp

Amplasamentul va fi parcelat după cum urmează:

|  |  |  |
| --- | --- | --- |
| parcela | suprafața (mp) | funcțiunea |
| P1 | 1614 | locuință și anexe |
| P2 | 1022 | locuință și anexe |
| P3 | 1022 | locuință și anexe |
| P4 | 1022 | locuință și anexe |
| P5 | 1022 | locuință și anexe |
| P6 | 1022 | locuință și anexe |
| P7 | 1238 | locuință și anexe |
| P8 | 1838 | stradă + trotuar + loc de joacă copii |
| Total (mp) | 10000 | - |

Totodată prin această documentație se vor stabili și alte reglementări privind modul de ocupare a terenului (retrageri față de limita de proprietate, distanțe față de aliniament ori față de alte elemente ce caracterizează terenul/zona în clipa de față: construcții vecine, căi de circulație publică, retele edilitare, etc.).

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele – nu este cazul;*

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile – nu este cazul;*

**Alimentarea cu apă**

Alimentarea cu apă se propune a se face, temporar, prin sisteme locale de alimentare cu apă, care va cuprinde, pentru fiecare parcela: o captare subterană tip puț forat / săpat echipat cu o electropompă, amplasată la distanța de minim 10 m față de orice construcție, o conductă de aducțiune subterană (refularea electropompei) și racord subteran la clădirea propusă.

**Canalizare**

Apele uzate care vor proveni din clădirile propuse vor fi ape cu caracter menajer (baie, bucătărie). Acestea vor fi colectate, temporar, de câte un sistem local de canalizare menajeră care, pentru fiecare parcelă, va fi compus din: o conductă subterană impermeabilă din PVC, cămin de colectare impermeabil și bazin vidanjabil impermeabil amplasat subteran.

După soluționarea tehnică a preluării consumurilor și a debitelor de ape uzate efluente de la toate aglomerările de locuințe din zonă (cartierul Ileana Bardă, zona de locuințe aprobată prin HCL 79/2018, și cea solicitată prin prezenta documentație) precum și de la întreprinderile din apropiere, de către operatorul zonal, se va putea trece la extinderea rețelelor de apă canal din zona Ițcani și racordarea tuturor consumatorilor zonali la sistemele centralizate de apă-canal ale municipiului Suceava, costurile de extindere și de racordare urmând a fi suportate de beneficiari.

**Alimentarea cu energie electrică**

Alimentarea cu energie electrică a obiectivului se va face de la rețelele publice existente în zonă, prin intermediul unui branșament electric, ale cărui caracteristici tehnice se vor stabili de către furnizorul de electricitate pe baza avizului tehnic de racordare.

**Alimentarea cu căldură**

Încălzirea spațiilor se poate realiza cu una din soluțiile următoare:

- încălzire cu combustibil solid – sobe sau centrale termice la fiecare locuință;

- încălzire cu combustibil solid și energie solară – centrale termice cu combustibil solid în combinație cu panouri solare;

- încălzire cu pompe de căldură;

- încălzire electrică;

- combinații ale celor de mai sus.

**Gospodărirea deșeurilor**

Sistemul de colectare a deșeurilor în cadrul organizării de șantier de pe durata executării lucrărilor se va face în spații special amenejate, iar evacuarea lor va fi asigurată periodic de serviciul de salubritate.

Depozitarea, sortarea și colectarea deșeurilor se va face în sistem individual. Se prevede o platformă gospodarească betonată, cu europubele închise etanș ce vor fi preluate periodic de o firma specializată de salubritate, conform contractului individual.

Platforma betonată va fi amplasată adiacent unei alei carosabile și va fi împrejmuită pentru prevenirea împrăștierii deșeurilor.

**Protecția mediului**

Pentru a diminua impactul asupra mediului înconjurător, se va interzice deversarea apelor uzate rezultate pe perioada construcției în spațiile naturale existente în zonă. Se vor folosi WC-uri ecologice iar deșeurile vor fi adunate în containere speciale și transportate în locuri special amenajate.

Depozitarea temporară a materialelor de construcții și a deșeurilor rezultate va fi astfel efectuată încât să nu permită infestări ale solului.

Titularul investiției va încheia contract de salubritate cu serviciul de specialitate din localitate.

La finalizarea lucrărilor de construire se vor amenaja toate spațiile verzi și se vor aduce la forma inițială; se vor planta arbori și arbusti; vor fi necesare măsuri permanente de întreţinere a spaţiilor plantate, a amenajărilor din incintă, astfel încât să nu se producă degradări importante ale terenului.

Prin întreţinerea corespunzătoare a mijloacelor auto care vor deservi investiția se evită pierderile accidentale de uleiuri sau carburanţi în sol.

**Accesul auto și pietonal**

Accesul auto se va realiza prin drumuri private, care vor face legătura drumului județean 208D cu zona studiată.

Drumul de acces de la DJ208 la limita parcelelor terenului studiat este reglementat prin Hotărârea Consiliului Local Suceava nr. 79 / 29.03.2018.

În interiorul incintei proiectate se propune a se amenaja în continuare, o stradă cu două sensuri, de 8 m lățime și 247 m lungime, având spațiul carosabil de 7 m lățime (2 x 3.5 m) si trotuar de 1 m lățime pe o parte a acesteia, cu mini girație de întoarcere la capăt (R = 4 m), cu suprafața carosabilă din balast / macadam / asfalt.

Staționarea autovehicolelor atât în timpul lucrărilor de construcții cât și în timpul funcționării clădirii se va face în afara drumurilor publice, unitatea având prevăzut în interiorul parcelei spații de circulație și întoarcere.

*d) problemele de mediu relevante pentru plan sau program – nu este cazul;*

e*) relevanţa planului sau programului pentru implementarea legislaţiei naţionale şi comunitare de mediu – nu este cazul;*

**2. Caracteristicile efectelor şi ale zonei posibil a fi afectate cu privire, în special, la:**

*a) probabilitatea, durata, frecvenţa şi reversibilitatea efectelor – prin măsurile luate nu apar efecte negative remanente asupra mediului;*

*b) natura cumulativă a efectelor – nu este cazul;*

*c) natura transfrontieră a efectelor – nu este cazul;*

*d) riscul pentru sănătatea umană sau pentru mediu (de exemplu, datorită accidentelor*) – nu este cazul;

*e) mărimea şi spaţialitatea efectelor (zona geografică şi mărimea populaţiei potenţial afectate- este redusă pe perioada execuției lucrărilor;*

*f) valoarea şi vulnerabilitatea arealului posibil a fi afectat, date de:*

*(i)* caracteristicile naturale speciale sau patrimoniul cultural – nu este cazul;

*(ii)* depăşirea standardelor sau a valorilor limită de calitate a mediului – este redusă pe perioada execuției lucrărilor;

*(iii)* folosirea terenului în mod intensiv – este redusă pe perioada execuției lucrărilor;

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional;*

**Obligaţiile titularului:**

* + Respectarea legislației de mediu în vigoare.

**Informarea şi participarea publicului la procedura de evaluare de mediu/procedura de evaluare adecvată:**

În urma publicării în ziarul ”Crai Nou” a anunțurilor publice privind prima versiune a proiectului în zilele de 03.09.2019 și 06.09.2019, până la luarea deciziei de încadrare nu au fost semnalate observații din partea publicului.

În urma publicării din data de 24.09.2019, în ziarul ”Crai Nou” a anunțului deciziei de încadrare nu au fost semnalate observații din partea publicului.

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.

**DIRECTOR EXECUTIV,**

Şef Serviciu, Întocmit,

Avize, Acorduri, Autorizaţii

|  |  |
| --- | --- |
|  |  |